Budbringer-RNA

mRNA (kort for messenger RNA) eller budbringer-RNA er en type RNA-molekyl som inneholder genetisk informasjon fra transkripsjon av DNA. Et modent mRNA-molekyl kan binde seg til et ribosomkompleks og være mal for proteinsyntese; en prosess kalt translasjon.

mRNA utgjør kun omkring 1 % av alt RNA i cellene, men har allikevel stor innflytelse på cellens funksjon, idet proteiner kun kan dannes med mRNA som mal. 

I eukaryoter kan mRNA-et dra ut av cellekjernen for å kunne omsettes i et ribosom. I prokaryoter kan et mRNA-molekyl omsettes i ribosom mens det fortsatt blir dannet.

Kilder 
  Clancy, S. & Brown, W. (2008) «Translation: DNA to mRNA to Protein». Nature Education 1(1):101

RNA